**2. A feladat a középkori egyetemekkel kapcsolatos.**

**Oldja meg a feladatot a térképvázlat és ismeretei segítségével!**



*Jelentős egyetemek a középkori Európában (Az évszámok az alapítás évét jelölik.)*

**a) Nevezze meg azt a várost, amelyikre a leírás vonatkozik!** (1 pont**)**

Itt alapították Európa egyik legrégebbi és máig az egyik legnevesebb egyetemét. A várost átszelő folyótól délre eső negyed sokezer diáknak, köztük számos külföldinek adott otthont. A város püspökség és királyi udvar székhelye is volt, így az egyetemnek mind az egyházi, mind a világi hatalommal szemben meg kellett küzdenie önállóságáért.

A város neve: ……………………………………..

**Hogyan folytatódnak a megkezdett mondatok? Karikázza be a helyes folytatás sorszámát!**

*Feladatrészenként egy sorszámot karikázzon be!* (Elemenként 0,5 pont.)

**b)** A XII–XIII. században több jelentős egyetemet is alapítottak …

1. … Európa arab uralom alatt álló részén.

2. … azokon a területeken, ahol a korszakban keveredtek a nyugati és a keleti kereszténységkulturális hatásai.

3. … azon a területen, ahol leginkább jellemző volt az antik kultúra továbbélése.

4. … azokon a területeken, ahol jelentős számú német anyanyelvű polgárság élt.

**c)** Az első közép-európai egyetemek …

1. … jellemzően a megerősödő városi polgárság kezdeményezésére jöttek létre.

2. … megalapítása jellemzően uralkodókhoz köthető.

3. … létrejötte egybeesett a román stílus elterjedésének időszakával.

4. … létrejötte összefüggött az anyanyelvű írásbeliség elterjedésével.

**d) Melyik állítás igaz a középkorban alapított pécsi egyetemre? Karikázza be a helyes állítás sorszámát!** (1 pont)

1. Vitéz János püspök alapította.

2. I. (Nagy) Lajos alapította.

3. Megalapításának fő oka az volt, hogy a város már korábban jelentős reneszánsz

központtá vált.

4. A középkorban alapított egyetem a mai napig folyamatosan működik.

**Megoldás**

**2. Középkori egyetemek (Összesen 3 pont.)**

**a)** Párizs (1 pont)

**b)** 3. (0,5 pont)

**c)** 2. (0,5 pont)

**d)** 2. (1 pont)